pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กระทรวงวัฒนธรรม ยกย่องบุคลากรทำความดี แบบอย่าง “พอเพียง วินัย สุจริต จิตอาสา กตัญญู”
วันอังคารที่ 15 สิงหาคม 2566
กระทรวงวัฒนธรรม ยกย่องบุคลากรทําความดี แบบอย่าง “พอเพียง วินัย สุจริต จิตอาสา กตัญญู”
กระทรวงวัฒนธรรม ยกย่องบุคลากรทําความดี แบบอย่าง “พอเพียง วินัย สุจริต จิตอาสา กตัญญู”
กระทรวงวัฒนธรรม ยกย่องบุคลากรทําความดี แบบอย่าง “พอเพียง วินัย สุจริต จิตอาสา กตัญญู”
นางยุพา ทวีวัฒนะกิจบวร ปลัดกระทรวงวัฒนธรรม (ปลัด วธ.) กล่าวว่า ตามที่กระทรวงวัฒนธรรม โดยสํานักงานปลัดกระทรวงวัฒนธรรม ดําเนินการขับเคลื่อนองค์กรคุณธรรมภายใต้แผนปฏิบัติการด้านการส่งเสริมคุณธรรมแห่งชาติ ระยะที่ 2 (พ.ศ. 2566 - 2570) สนับสนุนให้องค์กรมีการยกย่อง เชิดชู บุคลากรที่ทําความดีในการส่งเสริมคุณธรรมเป้าหมาย : พอเพียง วินัย สุจริต จิตอาสา กตัญญู จนเป็นแบบอย่างได้ สป.วธ. จึงจัดกิจกรรมคัดเลือกบุคคลคุณธรรม สํานักงานปลัดกระทรวงวัฒนธรรมและสํานักงานรัฐมนตรี ประจําปีงบประมาณ พ.ศ. 2566 ระหว่างวันที่ 27 มิถุนายน 2566 ถึงวันที่ 3 กรกฎาคม 2566 ผ่านทาง google form
ปลัดกระทรวงวัฒนธรรม เผยว่า ผลปรากฏว่ามีผู้ได้รับรางวัลเชิดชูเกียรติบุคคลคุณธรรมทั้งสิ้น 5 ราย ประกอบด้วย 1.ด้านพอเพียง ได้แก่ นายฐนัฎ นามเกษ นักวิชาการวัฒนธรรม กองพิธีการศพที่ได้รับพระราชทาน 2.ด้านวินัย ได้แก่ นางสาวพนิดา คําสําเริง ผู้อํานวยการกลุ่มสรรหาและทะเบียนประวัติ กองกลาง 3.ด้านสุจริต ได้แก่ นางสาวอรชุมา ศิริรัชนีกร ผู้อํานวยการกลุ่มบริหารงานบุคคล กองกลาง 4.ด้านจิตอาสา ได้แก่ นายบุญสืบ ขลิบเพ็ง ผู้อํานวยการกองเผยแพร่และประชาสัมพันธ์ กองเผยแพร่และประชาสัมพันธ์ 5.ด้านกตัญญู ได้แก่ นายสมชาย บัวลง นักวิชาการวัฒนธรรมชํานาญการพิเศษ กองพิธีการศพที่ได้รับพระราชทา นอกจากนี้ ยังมีรางวัลชมเชย อีก 10 รางวัล
ทั้งนี้ สํานักงานปลัดกระทรวงวัฒนธรรม ร่วมประกาศเจตนารมณ์การทําความดี ส่งเสริมคุณธรรมภายในองค์กร รวมถึงเป็นหน่วยงานที่ร่วมเผยแพร่การทําความดี จนได้รับการประเมินเป็นองค์กรคุณธรรมต้นแบบอย่างต่อเนื่อง ซึ่งการยกย่องบุคคลคุณธรรม เป็น 1 ใน 9 ขั้นตอนในการขับเคลื่อนองค์กรคุณธรรม โดยจะนําผลการประเมินเข้าสู่การพิจารณาของคณะอนุกรรมการส่งเสริมคุณธรรมกระทรวงวัฒนธรรมต่อไป//
รัฐบาลไทย-ข่าวทำเนียบรัฐบาล-นายกฯ ขอบคุณทุกภาคส่วน เดินหน้าเร่งให้ความช่วยเหลือพี่น้องชาวมูโนะ ทางด้านรัฐบาลอนุมัติเงินช่วยเหลือ จากกองทุนช่วยเหลือผู้ประสบสาธารณภัยสำนักนายกรัฐมนตรี จำนวนกว่า 107 ล้านบาท
วันอังคารที่ 15 สิงหาคม 2566
15/08/2566
นายกฯ ขอบคุณทุกภาคส่วน เดินหน้าเร่งให้ความช่วยเหลือพี่น้องชาวมูโนะ ทางด้านรัฐบาลอนุมัติเงินช่วยเหลือ จากกองทุนช่วยเหลือผู้ประสบสาธารณภัยสํานักนายกรัฐมนตรี จํานวนกว่า 107 ล้านบาท
นายกฯ ขอบคุณทุกภาคส่วน เดินหน้าเร่งให้ความช่วยเหลือพี่น้องชาวมูโนะ ทางด้านรัฐบาลอนุมัติเงินช่วยเหลือ จากกองทุนช่วยเหลือผู้ประสบสาธารณภัยสํานักนายกรัฐมนตรี จํานวนกว่า 107 ล้านบาท ช่วยเหลือ
วันที่ 15 สิงหาคม 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยถึงความคืบหน้าการช่วยเหลือเยียวยาผู้ประสบภัยจากเหตุไฟไหม้โกดังเก็บดอกไม้เพลิง บริเวณตลาดมูโนะ อําเภอสุไหงโก-ลก จังหวัดนราธิวาส ว่า ปัจจุบันการช่วยเหลือด้านที่อยู่อาศัย ได้มีการระดมกําลังจากทั้งทหารและพลเรือนเข้าซ่อมแซมบ้านแล้วเสร็จ จํานวน 280 หลัง คงเหลือ จํานวน 369 หลัง และได้มีการจ่ายเงินช่วยเหลือเยียวยาผู้ประสบภัยตามระเบียบกระทรวงการคลัง ไปแล้ว จํานวน 346 หลัง
นอกจากนี้ ทางสํานักงานพัฒนาสังคมและความมั่นคงของมนุษย์จังหวัดนราธิวาส ได้เข้าช่วยเหลือเรื่องค่าเช่าบ้านตามหลักเกณฑ์ของสถาบันพัฒนาองค์กรชุมชน (พอช.) เป็นระยะเวลา 6 เดือน ส่วนเรื่องการหางานทํา สํานักงานแรงงานจังหวัดนราธิวาส สํารวจความต้องการด้านแรงงานของผู้ที่ได้รับผลกระทบ จํานวน 2,513 คน ณ วันที่ 13 สิงหาคม จํานวน 2,146 ราย พบว่าต้องการหางานทํา จํานวน 142 ราย ต้องการฝึกอาชีพ จํานวน 185 ราย ซึ่งทางสํานักงานจะเร่งดําเนินการประสานหางานให้ต่อไป
นางสาวรัชดา กล่าวว่า ทางด้านเงินช่วยเหลือจากกองทุนช่วยเหลือผู้ประสบสาธารณภัยสํานักนายกรัฐมนตรี ได้มีมติอนุมัติงบประมาณช่วยเหลือ จํานวน 107,881,995.23 บาท ซึ่งแยกออกเป็น 2 รายการ 1. ซ่อมและสร้างบ้านจํานวน 100,466,995.23 บาท และ 2. ช่วยเหลือผู้ได้รับบาดเจ็บและเสียชีวิต 7,415,000 บาท
“พลเอก ประยุทธ์ จันทร์โอชา นายกรัฐมนตรี ขอบคุณทุกภาคส่วนที่ร่วมกันช่วยเหลือผู้ประสบภัยฯ ทั้งด้านทรัพย์สิน และจิตใจ พร้อมให้กําลังใจผู้ประสบภัยและครอบครัวผู้สูญเสีย ยืนยันรัฐบาลพร้อมให้ความช่วยเหลืออย่างเต็มที่ในทุก ๆ ด้าน เพื่อให้พี่น้องชาวมูโนะกลับมาใช้ชีวิตได้ปกติ ขอให้เข้มแข็งก้าวผ่านเหตุการณ์ครั้งนี้ไปด้วยกัน รัฐบาลจะไม่ทิ้งใครไว้ข้างหลัง พร้อมจะเดินเคียงข้างไปกับประชาชน” นางสาวรัชดา กล่าว
รัฐบาลไทย-ข่าวทำเนียบรัฐบาล-ทส. ร่วมถวายเครื่องราชสักการะ และจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566
วันอังคารที่ 15 สิงหาคม 2566
ทส. ร่วมถวายเครื่องราชสักการะ และจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566
ทส. ร่วมถวายเครื่องราชสักการะ และจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566
ทส. ร่วมถวายเครื่องราชสักการะ และจุดเทียนถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566
วันที่ 12 สิงหาคม 2566 เวลา 19.19 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วยภริยา และนายกุศล โชติรัตน์ รองปลัดกระทรวงฯ เข้าร่วมพิธีจุดเทียนชัยถวายพระพรชัยมงคล สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา วันที่ 12 สิงหาคม 2566 ณ มณฑลพิธีท้องสนามหลวง โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี เพื่อร่วมแสดงความจงรักภักดีและถวายพระพรชัยมงคลพร้อมกับพสกนิกรทุกหมู่เหล่าทั่วประเทศ
และในโอกาสเดียวกันนี้ เมื่อเวลา 18.00 น. นายกุศล โชติรัตน์ รองปลัดกระทรวงฯ ได้เป็นผู้แทนกระทรวงทรัพยากรธรรมชาติและสิ่งแวดล้อม ร่วมวางเครื่องราชสักการะและวางพานพุ่ม เบื้องหน้าพระฉายาลักษณ์ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ มณฑลพิธีท้องสนามหลวง เพื่อร่วมแสดงออกถึงความจงรักภักดี และน้อมสํานึกในพระมหากรุณาธิคุณอันหาที่สุดมิได้ ที่ทรงปฏิบัติพระราชกรณียกิจนานัปการ เพื่อประโยชน์สุขของอาณาประชาราษฎร์และความอุดมสมบูรณ์ของแผ่นดิน
รัฐบาลไทย-ข่าวทำเนียบรัฐบาล-ดีอีเอส เดินหน้าต้านภัยไซเบอร์ เปิดโครงการอบรม สร้างเครือข่ายการรู้ทันภัยออนไลน์ และส่งเสริมความรู้
วันอังคารที่ 15 สิงหาคม 2566
ดีอีเอส เดินหน้าต้านภัยไซเบอร์ เปิดโครงการอบรม สร้างเครือข่ายการรู้ทันภัยออนไลน์ และส่งเสริมความรู้
ดีอีเอส เดินหน้าต้านภัยไซเบอร์ เปิดโครงการอบรม สร้างเครือข่ายการรู้ทันภัยออนไลน์ และส่งเสริมความรู้
วันนี้ (15 ส.ค. 66) นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานเปิดโครงการอบรมสัมมนา สร้างเครือข่ายการรู้ทันภัยออนไลน์ และส่งเสริมความรู้ เพื่อแลกเปลี่ยนประสบการณ์ในการแก้ปัญหาและสร้างความเข้าใจเกี่ยวกับการรู้ทันภัยออนไลน์ โดยมีหน่วยงานที่เกี่ยวข้องร่วมประชุม ณ โรงแรมเซ็นทรา บาย เซ็นทารา ศูนย์ราชการ และคอนเวนชันเซ็นเตอร์ แจ้งวัฒนะ กรุงเทพฯ
_____________________________
รัฐบาลไทย-ข่าวทำเนียบรัฐบาล-ปลัดฯ ณัฐพล นำคณะผู้บริหารกระทรวงอุตสาหกรรม ร่วมพิธีลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันอังคารที่ 15 สิงหาคม 2566
15/08/2566
ปลัดฯ ณัฐพล นําคณะผู้บริหารกระทรวงอุตสาหกรรม ร่วมพิธีลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ปลัดฯ ณัฐพล นําคณะผู้บริหารกระทรวงอุตสาหกรรม ร่วมพิธีลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566 ณ ศาลาสหทัยสมาคม ในพระบรมมหาราชวัง
วันที่ 12 สิงหาคม 2566 ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายสุรพล ชามาตย์ นายวันชัย พนมชัย นายเอกภัทร วังสุวรรณ นางสาวณัฏฐิญา เนตยสุภา รองปลัดกระทรวงอุตสาหกรรม นายจุลพงษ์ ทวีศรี อธิบดีกรมโรงงานอุตสาหกรรม นางวรวรรณ ชิตอรุณ ผู้อํานวยการสํานักงานเศรษฐกิจอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายวีริศ อัมระปาล ผู้ว่าการการนิคมอุตสาหกรรมแห่งประเทศไทย และคณะผู้บริหารระดับสูงกระทรวงอุตสาหกรรม ร่วมพิธีลงนามถวายพระพรสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 12 สิงหาคม 2566 โดยถวายความเคารพพระฉายาลักษณ์พระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จากนั้น ทูลเกล้าฯ ถวายแจกันดอกไม้เบื้องหน้าพระฉายาลักษณ์พระนางเจ้าสิริกิติ์ พระบรมราชินีนาถ พระบรมราชชนนีพันปีหลวง และลงนามถวายพระพรชัยมงคล ณ ศาลาสหทัยสมาคม ในพระบรมมหาราชวัง
รัฐบาลไทย-ข่าวทำเนียบรัฐบาล-รองปลัดฯ สุรพล นั่งหัวโต๊ะเคาะร่างมาตรฐานผลิตภัณฑ์อุตสาหกรรม ให้มีความครอบคลุมตามสมัยนิยม
วันอังคารที่ 15 สิงหาคม 2566
15/08/2566
รองปลัดฯ สุรพล นั่งหัวโต๊ะเคาะร่างมาตรฐานผลิตภัณฑ์อุตสาหกรรม ให้มีความครอบคลุมตามสมัยนิยม
รองปลัดฯ สุรพล นั่งหัวโต๊ะเคาะร่างมาตรฐานผลิตภัณฑ์อุตสาหกรรม ให้มีความครอบคลุมตามสมัยนิยม
วันนี้ (15 สิงหาคม 2566) นายสุรพล ชามาตย์ รองปลัดกระทรวงอุตสาหกรรม เป็นประธานการประชุมคณะกรรมการมาตรฐานผลิตภัณฑ์อุตสาหกรรม ครั้งที่ 726-8/2566 โดยมี นายบรรจง สุกรีฑา เลขาธิการสํานักงานมาตรฐานผลิตภัณฑ์อุตสาหกรรม นายวิฤทธิ์ วิเศษสินธุ์ นายเอกนิติ รมยานนท์ รองเลขาธิการสํานักงานมาตรฐานผลิตภัณฑ์อุตสาหกรรม พร้อมด้วยผู้ทรงคุณวุฒิ และผู้แทนจากหน่วยงานที่เกี่ยวข้อง เข้าร่วมประชุม ณ ห้องประชุม 230 ชั้น 2 อาคารสํานักงานมาตรฐานผลิตภัณฑ์อุตสาหกรรม
การประชุมในครั้งนี้ได้มีการพิจารณาร่างมาตรฐานผลิตภัณฑ์อุตสาหกรรม เทคโนโลยีสารสนเทศ ปัญญาประดิษฐ์ และมาตรฐานอื่น ๆ เพื่อที่จะนํามาใช้เป็นต้นแบบมาตรฐานอุตสาหกรรมตามข้อบังคับใช้ในบริบทของสังคมปัจจุบันต่อไป
รัฐบาลไทย-ข่าวทำเนียบรัฐบาล-รมว.วราวุธ นำคณะผู้บริหารและเจ้าหน้าที่ ทส. ร่วมพิธีถวายพระพร สมเด็จพระบรมราชชนนีพันปีหลวง เนื่องในวันเฉลิมพระชนมพรรษา 12 สิงหาคม 2566
วันอังคารที่ 15 สิงหาคม 2566
รมว.วราวุธ นําคณะผู้บริหารและเจ้าหน้าที่ ทส. ร่วมพิธีถวายพระพร สมเด็จพระบรมราชชนนีพันปีหลวง เนื่องในวันเฉลิมพระชนมพรรษา 12 สิงหาคม 2566
รมว.วราวุธ นําคณะผู้บริหารและเจ้าหน้าที่ ทส. ร่วมพิธีถวายพระพร สมเด็จพระบรมราชชนนีพันปีหลวง เนื่องในวันเฉลิมพระชนมพรรษา 12 สิงหาคม 2566
รมว.วราวุธ นําคณะผู้บริหารและเจ้าหน้าที่ ทส. ร่วมพิธีถวายพระพร สมเด็จพระบรมราชชนนีพันปีหลวง เนื่องในวันเฉลิมพระชนมพรรษา 12 สิงหาคม 2566
วันที่ 11 สิงหาคม 2566 เวลา 08.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย ดร.ยุทธพล อังกินันทน์ ที่ปรึกษา รมว.ทส. นายธเนศพล ธนบุณยวัฒน์ เลขานุการ รมว.ทส. และ นายจตุพร บุรุษพัฒน์ ปลัดกระทรวงฯ นําคณะผู้บริหารระดับสูง ผู้บริหารหน่วยงานในสังกัดกระทรวงฯ ตลอดจนข้าราชการ พนักงาน และเจ้าหน้าที่หน่วยงานภายใต้สังกัดกระทรวงฯ ทั่วประเทศ เข้าร่วมพิธีถวายพระพรชัยมงคล และร่วมลงนามถวายพระพร สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา 91 พรรษา วันที่ 12 สิงหาคม 2566 โดยพร้อมเพรียงกัน ณ ห้องประชุมศักดิ์สิทธิ์ ตรีเดช ชั้น 2 กระทรวงทรัพยากรธรรมชาติและสิ่งแวดล้อม เพื่อแสดงความจงรักภักดีและสํานึกในพระมหากรุณาธิคุณอย่างหาที่สุดมิได้ ที่ทรงปฏิบัติพระราชกรณียกิจอันเป็นอเนกประการต่อการอนุรักษ์และฟื้นฟูทรัพยากรธรรมชาติและสิ่งแวดล้อมของประเทศไทย ในฐานะ “พระมารดาแห่งการคุ้มครองความหลากหลายทางชีวภาพ” เพื่อประโยชน์สุขของอาณาประชาราษฎร์และความอุดมสมบูรณ์ของแผ่นดิน
รัฐบาลไทย-ข่าวทำเนียบรัฐบาล-สธ.มอบโล่จังหวัดต้นแบบมาตรฐานรถพยาบาลปลอดภัย ยกระดับการป้องกันบุคลากรและผู้ป่วยขณะเคลื่อนย้าย รับส่งต่อ
วันอังคารที่ 15 สิงหาคม 2566
สธ.มอบโล่จังหวัดต้นแบบมาตรฐานรถพยาบาลปลอดภัย ยกระดับการป้องกันบุคลากรและผู้ป่วยขณะเคลื่อนย้าย รับส่งต่อ
รองปลัดกระทรวงสาธารณสุข เผยสถิติอุบัติเหตุรถพยาบาล ภาพรวมจํานวนการเกิดอุบัติเหตุไม่ได้เพิ่มขึ้นมาก แต่ยังคงเกิดความสูญเสียทั้งบาดเจ็บ ทุพพลภาพและเสียชีวิต เน้นทุกหน่วยงานยกระดับมาตรฐานรถพยาบาล ให้การเคลื่อนย้าย รับส่งต่อผู้ป่วยรวดเร็ว มีประสิทธิภาพ
รองปลัดกระทรวงสาธารณสุข เผยสถิติอุบัติเหตุรถพยาบาล ภาพรวมจํานวนการเกิดอุบัติเหตุไม่ได้เพิ่มขึ้นมาก แต่ยังคงเกิดความสูญเสียทั้งบาดเจ็บ ทุพพลภาพและเสียชีวิต เน้นทุกหน่วยงานยกระดับมาตรฐานรถพยาบาล ให้การเคลื่อนย้าย รับส่งต่อผู้ป่วยรวดเร็ว มีประสิทธิภาพ บุคลากรผู้ปฏิบัติงานและผู้ป่วยมีความปลอดภัย พร้อมมอบโล่จังหวัดต้นแบบมาตรฐานรถพยาบาลปลอดภัย
วันนี้ (15 สิงหาคม 2566) ที่สํานักงานปลัดกระทรวงสาธารณสุข จังหวัดนนทบุรี นายแพทย์ณรงค์ อภิกุลวณิช รองปลัดกระทรวงสาธารณสุข ได้รับมอบหมายจากนายแพทย์โอภาส การย์กวินพงศ์ ปลัดกระทรวงสาธารณสุข เป็นผู้แทนมอบโล่ “จังหวัดต้นแบบมาตรฐานรถพยาบาลปลอดภัย” (Ambulance Safety) ในระดับเขตสุขภาพ และกล่าวว่า จากสถิติการเกิดอุบัติเหตุของรถพยาบาล 3 ปีย้อนหลัง พบว่า ในปีงบประมาณ 2564 เกิดอุบัติเหตุรถพยาบาล 21 ครั้ง บาดเจ็บ 35 ราย ปีงบประมาณ 2565 เกิดอุบัติเหตุ 25 ครั้ง บาดเจ็บ 47 ราย เสียชีวิต 1 ราย และปีงบประมาณ 2566 ข้อมูลถึงวันที่ 3 สิงหาคม เกิดอุบัติเหตุรถพยาบาล 26 ครั้ง บาดเจ็บ 36 รายเสียชีวิต 2 ราย ซึ่งภาพรวมการเกิดอุบัติเหตุไม่ได้เพิ่มขึ้นมาก แต่เกิดความสูญเสียต่อทรัพย์สิน มีทั้งผู้บาดเจ็บ ทุพพลภาพและเสียชีวิต
นายแพทย์ณรงค์ กล่าวต่อว่า กระทรวงสาธารณสุข จึงมุ่งให้ความสําคัญในการยกระดับมาตรฐานรถพยาบาล ทั้งด้านโครงสร้างของรถพยาบาล การขับขี่ การปฏิบัติงานของบุคลากรบนรถพยาบาล เครือข่ายระบบความปลอดภัยในรถพยาบาล และระบบสอบสวนหลังเกิดเหตุ โดยได้จัดทําคู่มือมาตรฐานรถพยาบาล กระบวนการปฏิบัติงานส่งต่อผู้ป่วย และกํากับ ติดตามประเมินผลการดําเนินงานให้เป็นไปตามมาตรฐานเดียวกัน เพื่อให้การนําส่งผู้ป่วยจากจุดเกิดเหตุไปโรงพยาบาล รวมถึงการส่งต่อระหว่างโรงพยาบาล เป็นไปด้วยความรวดเร็วและมีประสิทธิภาพ บุคลากรทางการแพทย์และผู้ป่วยมีความปลอดภัยระหว่างเคลื่อนย้ายหรือส่งต่อ
โดยในปี 2566 นี้ คณะอนุกรรมการติดตามและประมวลผลการดําเนินการตามมาตรฐานรถพยาบาลได้คัดเลือกจังหวัดต้นแบบมาตรฐานรถพยาบาลปลอดภัย ระดับเขตสุขภาพ เพื่อเป็นต้นแบบในการเรียนรู้การดําเนินงาน ได้แก่ เขตสุขภาพที่ 1 จังหวัดแพร่, เขตสุขภาพที่ 2 จังหวัดสุโขทัย, เขตสุขภาพที่ 3 จังหวัดนครสวรรค์, เขตสุขภาพที่ 4 จังหวัดสิงห์บุรี, เขตสุขภาพที่ 5 จังหวัดเพชรบุรี, เขตสุขภาพที่ 6 จังหวัดระยอง, เขตสุขภาพที่ 7 จังหวัดขอนแก่น, เขตสุขภาพที่ 8 จังหวัดอุดรธานี, เขตสุภาพที่ 9 จังหวัดบุรีรัมย์, เขตสุขภาพที่ 10 จังหวัดศรีสะเกษ, เขตสุขภาพที่ 11 จังหวัดชุมพร และเขตสุขภาพที่ 12 จังหวัดสงขลา
************************************************** 15 สิงหาคม 2566
รัฐบาลไทย-ข่าวทำเนียบรัฐบาล-​ครม.อนุมัติหลักการร่างกฎกระทรวงกำหนดลักษณะของเหรียญกษาปณ์ที่ระลึก 60 ปี มูลนิธิราชประชานุเคราะห์ ในพระบรมราชูปถัมภ์
วันอังคารที่ 15 สิงหาคม 2566
15/08/2566
​ครม.อนุมัติหลักการร่างกฎกระทรวงกําหนดลักษณะของเหรียญกษาปณ์ที่ระลึก 60 ปี มูลนิธิราชประชานุเคราะห์ ในพระบรมราชูปถัมภ์
​ครม.อนุมัติหลักการร่างกฎกระทรวงกําหนดลักษณะของเหรียญกษาปณ์ที่ระลึก 60 ปี มูลนิธิราชประชานุเคราะห์ ในพระบรมราชูปถัมภ์
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 15 ส.ค. 66 ได้อนุมัติหลักการร่างกฎกระทรวงกําหนดลักษณะของเหรียญกษาปณ์ที่ระลึก 60 ปี มูลนิธิราชประชานุเคราะห์ ในพระบรมราชูปถัมภ์ พ.ศ... มีสาระสําคัญเป็นการกําหนดลักษณะของเหรียญกษาปณ์โลหะสีขาว (ทองแดงผสมนิกเกิล) ชนิดราคา 20 บาท เพื่อเป็นที่ระลึกในโอกาสครบรอบ 60 ปี มูลนิธิราชประชานุเคราะห์ฯ ในวันที่ 23 ส.ค. 2566
ทั้งนี้ มูลนิธิราชประชานุเคราะห์ฯ ได้จดทะเบียนเป็นนิติบุคคลตามกฎหมาย เมื่อวันที่ 23 ส.ค. 2506 ก่อตั้งโดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เพื่อให้การสงเคราะห์ช่วยเหลือผู้ประสบสาธารณภัยที่เกิดขึ้นทั่วประเทศ และประชาชนที่ได้รับความทุกข์ยากเดือดร้อน รวมถึงสงเคราะห์ด้านการศึกษาอันเป็นประโยชน์ต่อประชาชนและประเทศชาติส่วนรวม ซึ่งพระบาทสมเด็จพระวชิรเกล้าเจ้าอยู่หัว รัชกาลที่10 ได้มีพระราชปณิธานแน่วแน่ที่จะสืบสาน รักษา และต่อยอดการดําเนินงานของมูลนิธิราชประชานุเคราะห์ฯ ให้มีความต่อเนื่องเป็นไปโดยความเรียบร้อย
น.ส.ไตรศุลี กล่าวว่า ในโอกาสครบรอบ 60 ปีในวันที่ 23 ส.ค. นี้ มูลนิธิราชประชานุเคราะห์ฯ จึงขอความร่วมมือกรมธนารักษ์ กระทรวงการคลัง จัดทําเหรียญกษาปณ์ที่ระลึก เพื่อสํานึกในพระมหากรุณาธิคุณและเผยแพร่พระเกียรติคุณพระบาทสมเด็จพระบรมชนกาธเบศร มหาภูมิพลอดุลยเดชมหาราช บรมนาถบพิตร และพระบาทสมเด็จพระวชิรเกล้าเจ้าอยู่หัว ที่ทั้ง 2 พระองค์ทรงห่วงใยราษฎรที่ได้รับความทุกข์ยากทั่วราชอาณาจักร และพระราชทานเครื่องอุปโภคบริโภคช่วยเหลือประชาชนที่ประสบภัย พร้อมทั้งพระราชทานทุนการศึกษาเพื่อเป็นขวัญกําลังใจและเยียวยาผู้ได้รับความเสียหายด้วยพระมหากรุณาธิคุณและพระบารมีของทั้ง 2 พระองค์เป็นที่ประจักษ์อย่างหาที่สุดมิได้
ทั้งนี้ กระทรวงการคลังได้ขอพระราชทานพระบรมราชานุญาตจัดทําเหรียญกษาปณ์ที่ระลึกในโอกาสดังกล่าว และได้รับพระราชทานพระบรมราชนุญาตให้จัดทําตามรูปแบบที่นําความกราบบังคมทูลประกอบพระบรมราชวินิจฉัยแล้ว ซึ่งแบบของเหรียญนั้น ด้านหน้าเหรียญมีพระบรมรูปของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร และ พระบาทสมเด็จพระวชิรเกล้าเจ้าอยู่หัว ส่วนด้านหลัง มีตราสัญลักษณ์มูลนิธิราชประชานุเคราะห์ฯ พร้อมข้อความแสดงการครบรอบ 60 ปี และ มูลค่ายี่สิบบาททั้งตัวเลขไทยและเลขอารบิก
รัฐบาลไทย-ข่าวทำเนียบรัฐบาล-ครม. อนุมัติ ร่างกฎกระทรวง 2 ฉบับ กำหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สำหรับการแปลงสภาพกองทุนรวมอสังหาริมทรัพย์ไปเป็นกองทรัสต์
วันอังคารที่ 15 สิงหาคม 2566
15/08/2566
ครม. อนุมัติ ร่างกฎกระทรวง 2 ฉบับ กําหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สําหรับการแปลงสภาพกองทุนรวมอสังหาริมทรัพย์ไปเป็นกองทรัสต์
ครม. อนุมัติ ร่างกฎกระทรวง 2 ฉบับ กําหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ และกําหนดค่าธรรมเนียมและค่าใช้จ่ายเกี่ยวกับอาคารชุดสําหรับการแ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 15 สิงหาคม 2566 ว่า ที่ประชุมครม. มีมติเห็นชอบร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... และร่างกฎกระทรวงกําหนดค่าธรรมเนียมและค่าใช้จ่ายเกี่ยวกับอาคารชุดสําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... รวม 2 ฉบับ ตามที่กระทรวงมหาดไทยเสนอ
น.ส.ทิพานัน กล่าวว่า ร่างกฎกระทรวง 2 ฉบับ คือ ร่างกฎกระทรวงกําหนดค่าธรรมเนียมการจดทะเบียนสิทธิและนิติกรรมเกี่ยวกับอสังหาริมทรัพย์สําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... และร่างกฎกระทรวงกําหนดค่าธรรมเนียมและค่าใช้จ่ายเกี่ยวกับอาคารชุดสําหรับการแปลงสภาพกองทุนรวมอสังหาริมทรัพย์ไปเป็นกองทรัสต์เพื่อการลงทุนในอสังหาริมทรัพย์ พ.ศ. .... สรุปสาระสําคัญได้ดังนี้
1. กําหนดคํานิยาม “กองทุนรวมอสังหาริมทรัพย์” หมายความว่า กองทุนรวมเพื่อจัดการลงทุนในอสังหาริมทรัพย์โดยตรงตามกฎหมายว่าด้วยหลักทรัพย์และตลาดหลักทรัพย์
2. กําหนดค่าธรรมเนียม ร้อยละ 0.01 ของราคาประเมินทุนทรัพย์หรือราคาทุนทรัพย์ที่เช่า หรือจํานอง แต่จํานวนค่าธรรมเนียมอย่างสูงต้องไม่เกิน 100,000 บาท
3. กําหนดระยะเวลา เฉพาะการจดทะเบียนที่ดําเนินการนับตั้งแต่วันที่กฎกระทรวงนี้มีผลใช้บังคับถึงวันที่ 31 ธ.ค. 67
“ร่างกฎกระทรวงทั้ง 2 ฉบับ นอกจากจะเป็นการดําเนินการตามมติ ครม. เมื่อวันที่ 24 มกราคม 2566 ที่เห็นชอบมาตรการทางภาษีและค่าธรรมเนียมเพื่อส่งเสริมการลงทุนในอสังหาริมทรัพย์ผ่านกองทรัสต์เพื่อการลงทุนในอสังหาริมทรัพย์ และอนุมัติหลักการ ร่าง พ.ร.ฎ. ออกตามความในประมวลรัษฎากรว่าด้วยการยกเว้นรัษฎากร (ฉบับที่ ..) แล้ว ยังเป็นการเพิ่มสภาพคล่องให้ผู้ประกอบการและให้การดําเนินธุรกิจอสังหาริมทรัพย์ในรูปแบบกองทุนรวมอสังหาริมทรัพย์ดําเนินต่อไปได้จากการแปลงสภาพกองทุนรวมอสังหาริมทรัพย์ (กอง 1) เป็นกองทรัสต์เพื่อการลงทุนในอสังหาริมทรัพย์ และยังเพื่อช่วยเหลือผู้ประกอบธุรกิจกองทุนรวมอสังหาริมทรัพย์ (กอง 1) ที่ได้รับผลกระทบจากการแพร่ระบาดของโควิด-19 หรือได้รับผลกระทบจากภาวะเศรษฐกิจชะลอตัว” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ทส. จับมือ GC และสมาคมฟิกเกอร์และสปีดสเก็ตติ้งฯ พัฒนาพื้นที่อัพไซเคิลในลานสเก็ตน้ำแข็ง ส่งเสริมการกีฬาที่เป็นมิตรกับสิ่งแวดล้อม
วันอังคารที่ 15 สิงหาคม 2566
ทส. จับมือ GC และสมาคมฟิกเกอร์และสปีดสเก็ตติ้งฯ พัฒนาพื้นที่อัพไซเคิลในลานสเก็ตน้ําแข็ง ส่งเสริมการกีฬาที่เป็นมิตรกับสิ่งแวดล้อม
ทส. จับมือ GC และสมาคมฟิกเกอร์และสปีดสเก็ตติ้งฯ พัฒนาพื้นที่อัพไซเคิลในลานสเก็ตน้ําแข็ง ส่งเสริมการกีฬาที่เป็นมิตรกับสิ่งแวดล้อม
ทส. จับมือ GC และสมาคมฟิกเกอร์และสปีดสเก็ตติ้งฯ พัฒนาพื้นที่อัพไซเคิลในลานสเก็ตน้ําแข็ง ส่งเสริมการกีฬาที่เป็นมิตรกับสิ่งแวดล้อม
วันที่11 สิงหาคม 2566 เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยผู้บริหารระดับสูงในสังกัดกระทรวงฯ เข้าร่วมในพิธีส่งมอบโครงการพัฒนาพื้นยางและเฟอร์นิเจอร์อัพไซเคิล สนามกีฬาลานสเก็ตน้ําแข็ง ที่ได้รับการสนับสนุนจาก บริษัท พีทีที โกลบอล เคมิคอล จํากัด หรือ GC ในการเริ่มแผนพัฒนากีฬาควบคู่ไปกับการอนุรักษ์สิ่งแวดล้อมให้แก่สมาคมกีฬาฟิกเกอร์และสปีดสเก็ตติ้งแห่งประเทศไทย โดยมี พลเอก ประยุทธ์ จันทร์โอชา นายกรัฐมนตรี เป็นประธานในพิธี ณ ลานสเก็ตน้ําแข็ง ไอวิส อินเตอร์เนชั่นแนล เทรนนิ่ง เซ็นเตอร์ ศูนย์การค้าอิมพีเรียล เวิลด์ สําโรง จังหวัดสมุทรปราการ
โครงการพัฒนาพื้นยางและเฟอร์นิเจอร์อัพไซเคิล สนามกีฬาลานสเก็ตน้ําแข็ง ถือเป็นโครงการต้นแบบในการใช้ทรัพยากรหมุนเวียนควบคู่ไปกับการพัฒนาศักยภาพของสมาคมกีฬาฟิกเกอร์และสปีดสเก็ตติ้งแห่งประเทศไทย ที่ได้มีแผนการดําเนินงานให้มีการเพิ่มศักยภาพด้านการแข่งขันควบคู่กับการอนุรักษ์สิ่งแวดล้อม โดยมีวัตถุประสงค์เพื่อพัฒนาองค์กรกีฬาที่สนับสนุนเป้าหมายการพัฒนาอย่างยั่งยืน หรือ Sustainable Development Goals (SDGs) ขององค์การสหประชาชาติ สอดคล้องกับการดําเนินงานของกระทรวงทรัพยากรธรรมชาติและสิ่งแวดล้อม ที่ได้ให้ความสําคัญกับการแก้ไขปัญหาโลกร้อน และลดการปล่อยก๊าซเรือนกระจกที่กระทบต่อสิ่งแวดล้อม ถือเป็นสนามแข่งขันสเก็ตน้ําแข็งต้นแบบแห่งแรกในประเทศไทยที่นําวัสดุใช้แล้วมาอัพไซเคิลให้เกิดประโยชน์ โดยการเลือกใช้วัสดุที่มีมาตรฐาน ปลอดภัย เป็นมิตรต่อสิ่งแวดล้อม และเหมาะสมต่อสภาพพื้นที่ของลานไอซ์สเก็ตและยังช่วยลดแรงกระแทก รวมถึงลดการบาดเจ็บของนักกีฬาในการฝึกซ้อม Off Ice ได้เป็นอย่างดี พร้อมทั้งการสนับสนุนเฟอร์นิเจอร์ที่ทําจากเศษพลาสติกที่เหลือทิ้งระหว่างการผลิตและไม้ยาง เพิ่มคุณค่าของการคัดแยกและนําพลาสติกกลับมาใช้ประโยชน์ ส่งเสริมการมีส่วนร่วมในการรักษาสิ่งแวดล้อมได้อย่างยั่งยืน
รัฐบาลไทย-ข่าวทำเนียบรัฐบาล-ปลัด ทส. ร่วมเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ในงาน “สีสรรพรรณไม้ เทิดไท้บรมราชินีนาถ”
วันอังคารที่ 15 สิงหาคม 2566
ปลัด ทส. ร่วมเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ในงาน “สีสรรพรรณไม้ เทิดไท้บรมราชินีนาถ”
ปลัด ทส. ร่วมเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ในงาน “สีสรรพรรณไม้ เทิดไท้บรมราชินีนาถ”
ปลัด ทส. ร่วมเฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ในงาน “สีสรรพรรณไม้ เทิดไท้บรมราชินีนาถ”
วันที่ 14 สิงหาคม 2566 เวลา 17.00 น. นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) นําคณะผู้บริหารระดับสูงในสังกัดกระทรวงฯ เฝ้ารับเสด็จฯ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จฯ ไปทอดพระเนตรการจัดงาน “สีสรรพรรณไม้ เทิดไท้บรมราชินีนาถ” ครั้งที่ 15 ภายใต้แนวคิด 'สืบสาน รักษา และต่อยอด ป่าเล็กในเมืองใหญ่' เพื่อเป็นการเทิดพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ในด้านการอนุรักษ์ทรัพยากรธรรมชาติและสิ่งแวดล้อมตั้งแต่ผืนฟ้า ผืนดิน จรดใต้ท้องทะเล เนื่องในโอกาสมหามงคลเฉลิมพระชนมพรรษา 12 สิงหาคม 2566 ณ สวนสมเด็จพระนางเจ้าสิริกิติ์ฯ เขตจตุจักร กรุงเทพมหานคร
งาน “สีสรรพรรณไม้ เทิดไท้บรมราชินีนาถ”ครั้งที่ 15 กระทรวงทรัพยากรธรรมชาติและสิ่งแวดล้อม โดยความร่วมมือจาก 4 หน่วยงาน ได้แก่ กรมป่าไม้ กรมอุทยานแห่งชาติ สัตว์ป่า และพันธุ์พืช กรมทรัพยากรทางทะเลและชายฝั่ง และองค์การอุตสาหกรรมป่าไม้ ร่วมจัดนิทรรศการ ภายใต้แนวคิด “พระมหากรุณาธิคุณเปี่ยมล้น : จากผืนป่าสู่มหานที” เพื่อนําเสนอผลสําเร็จในการน้อมนําแนวพระราชดําริของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง มาดําเนินงานเพื่อการสงวน รักษา อนุรักษ์ และฟื้นฟู ทรัพยากรธรรมชาติและสิ่งแวดล้อม ตลอดจนนําไปสู่การใช้ประโยชน์ร่วมกันอย่างเหมาะสมและยั่งยืน
รัฐบาลไทย-ข่าวทำเนียบรัฐบาล-บริษัท รถไฟฟ้า ร.ฟ.ท. จำกัด ปรับเวลาเปิดให้บริการ และปรับความถี่การเดินรถไฟฟ้า
วันอังคารที่ 15 สิงหาคม 2566
บริษัท รถไฟฟ้า ร.ฟ.ท. จํากัด ปรับเวลาเปิดให้บริการ และปรับความถี่การเดินรถไฟฟ้า
เพื่ออํานวยความสะดวกให้ผู้ใช้บริการที่เพิ่มมากขึ้น
นายสุเทพ พันธุ์เพ็ง กรรมการผู้อํานวยการใหญ่บริษัท รถไฟฟ้า ร.ฟ.ท. จํากัด (รฟฟท.) หรือผู้ให้บริการรถไฟฟ้าชานเมืองสายสีแดง เปิดเผยว่า ตั้งแต่วันที่ 15 สิงหาคม 2566 เป็นต้นไป รฟฟท. จะปรับเวลาเปิดให้บริการเร็วขึ้น จากเดิมเปิดให้บริการในเวลา 05.30 น. เปลี่ยนเป็นเปิดให้บริการในเวลา 05.00 น. เพื่ออํานวยความสะดวกให้แก่ผู้ใช้บริการที่เพิ่มมากขึ้น และสามารถรองรับผู้ที่เดินทางโดยสายการบินต่างๆที่จะเดินทางมาถึงสนามบินดอนเมืองในช่วงเช้ามืด รวมถึงจะปรับเพิ่มความถี่ในการให้บริการเดินรถให้เร็วขึ้น ทั้งสายเหนือ (ธานีรัถยา) ช่วงสถานีกลางกรุงเทพอภิวัฒน์ - รังสิต ในช่วงชั่วโมงเร่งด่วน (Peak) เวลา 07.00 - 09.30 น และเวลา 17.00 - 19.30 น. จะปรับเพิ่มความถี่จากเดิม 12 นาทีต่อขบวน เป็น 10 นาทีต่อขบวน ในช่วงนอกชั่วโมงเร่งด่วน (Off Peak) จะปรับเพิ่มความถี่จากเดิม 20 นาทีต่อขบวน เป็น 15 นาทีต่อขบวน และสายตะวันตก (นครวิถี) ช่วงสถานีกลางกรุงเทพอภิวัฒน์ - ตลิ่งชัน ในช่วงชั่วโมงเร่งด่วน (Peak) ให้บริการความถี่เท่าเดิมที่ 20 นาทีต่อขบวน แต่จะปรับเพิ่มความถี่ในช่วง นอกชั่วโมงเร่งด่วน (Off Peak) จากเดิม 30 นาทีต่อขบวน เป็น 20 นาทีต่อขบวน เพื่อลดเวลาในการรอคอยขบวนรถไฟฟ้า รวมถึงช่วยดึงดูดผู้โดยสารให้มาใช้บริการเพิ่มขึ้นอีกด้วย
ซึ่งปัจจุบันมีผู้โดยสารมาใช้บริการรถไฟฟ้าสายสีแดงรวมมากกว่า 8 ล้านคน เฉลี่ยอยู่ที่วันละ 2.3 - 2.4 หมื่นคน หากเป็นวันศุกร์ผู้โดยสารจะอยู่ที่ประมาณ 2.5 หมื่นคน อีกทั้ง รฟฟท. ได้ดําเนินการสํารวจความพึงพอใจจากผู้ใช้บริการ ครั้งที่ 2 ประจําปี 2566 ลงพื้นที่สํารวจโดยสถาบันบัณฑิตพัฒนบริหารศาสตร์(นิด้า) ซึ่งเป็นสถาบันที่มีความเชี่ยวชาญในด้านการสํารวจและวิจัย โดยผลปรากฏว่าจากคะแนนเต็ม 5 ผู้โดยสารมีความพึงพอใจด้านการให้บริการ 4.50, ด้านความปลอดภัย 4.47, ด้านความน่าเชื่อถือต่อความตรงต่อเวลา ความถี่ และคุณภาพในการเดินรถไฟฟ้า 4.28, ด้านการประชาสัมพันธ์และให้ข้อมูล 4.44, ด้านคุณภาพและสิ่งอํานวยความสะดวกบนสถานี และในขบวนรถ 4.47, ด้านเหรียญโดยสาร/บัตรโดยสาร และกิจกรรมส่งเสริมการตลาด 4.28 ซึ่งจากผลสํารวจดังกล่าว แสดงให้เห็นว่าผู้โดยสารมีความเชื่อมั่นต่อการให้บริการรถไฟฟ้าชานเมืองสายสีแดงในด้านต่างๆเป็นอย่างมาก
ทั้งนี้ รฟฟท. ขอให้คํามั่นว่าจะพัฒนาการให้บริการอย่างสุดความสามารถ เพื่อตอบแทนความเชื่อมั่นที่ผู้โดยสารได้ให้ความไว้วางใจรถไฟฟ้าชานเมืองสายสีแดงด้วยดีเสมอมา และจะมุ่งมั่นพัฒนาการเดินรถไฟฟ้าที่มีมาตรฐานในระดับสากลต่อไป
ส่วนบริการลูกค้า 1690 ตลอด 24 ชั่วโมง หรือ www.srtet.co.th
รถไฟฟ้าสายสีแดง ยกระดับคุณภาพชีวิตชานเมือง
รัฐบาลไทย-ข่าวทำเนียบรัฐบาล-กรมทางหลวงชนบท ขยายถนนสาย ปท.3004 ลำลูกกาคลอง 7 จังหวัดปทุมธานี
วันอังคารที่ 15 สิงหาคม 2566
กรมทางหลวงชนบท ขยายถนนสาย ปท.3004 ลําลูกกาคลอง 7 จังหวัดปทุมธานี
เพื่อแก้ไขปัญหาจราจรติดขัด เพิ่มประสิทธิภาพการคมนาคม รองรับการขยายตัวของชุมชนและเศรษฐกิจการขนส่ง คาดแล้วเสร็จปลายปี 2567
กรมทางหลวงชนบท (ทช.) กระทรวงคมนาคม ดําเนินโครงการก่อสร้างถนนทางหลวงชนบทสาย ปท.3004 แยก ทล.305 - บ้านลําลูกกา อําเภอธัญบุรี และลําลูกกา จังหวัดปทุมธานี ปัจจุบันคืบหน้าแล้วกว่า 34% ขณะนี้อยู่ระหว่างก่อสร้างระบบระบายน้ํา งานชั้นโครงสร้างทาง และปูผิวจราจรลาดยางบางส่วน คาดแล้วเสร็จสมบูรณ์ในปลายปี 2567
ถนนสายดังกล่าวเป็นเส้นทางเชื่อมระหว่าง ทล.305 และ ทล.3312 จากการขยายตัวของชุมชน ส่งผลให้มีปริมาณจราจรหนาแน่นมากถึง 18,907 คัน/วัน เกิดปัญหาความล่าช้าในการเดินทาง ทั้งนี้ เพื่อแก้ไขปัญหา ทช. จึงดําเนินโครงการก่อสร้าง ตั้งแต่ช่วง กม. ที่ 0+000 บริเวณ ทล.305 (กม. ที่ 15+650) - 10+408 บรรจบกับ ทล.3312 (กม. ที่ 15+500) ระยะทางรวม 10.408 กิโลเมตร โดยขยายผิวจราจรเดิมจาก 2 ช่องจราจร เป็น 4 ช่องจราจร ความกว้างช่องละ 3.5 เมตร ลาดยางแอสฟัลท์ติกคอนกรีต มีเกาะกลาง ทางเท้า พร้อมระบบระบายน้ําและไฟฟ้าแสงสว่าง รวมทั้งสะพานข้ามคลองรังสิตประยูรศักดิ์ 1 แห่ง และสะพานลอยคนเดินข้าม 4 แห่ง ใช้งบประมาณ 561.2 ล้านบาท เมื่อก่อสร้างแล้วเสร็จจะช่วยแก้ไขปัญหาการจราจรติดขัด รองรับการขยายตัวของชุมชนและเศรษฐกิจการขนส่ง พร้อมยกระดับคุณภาพชีวิตที่ดีให้กับประชาชนอย่างยั่งยืน
รัฐบาลไทย-ข่าวทำเนียบรัฐบาล-​ครม.เห็นชอบร่างแถลงการณ์รัฐมนตรี APEC ด้านสตรีและเศรษฐกิจ ส่งเสริมความเสมอภาคระหว่างเพศ เสริมพลังสตรีร่วมขับเคลื่อนเศรษฐกิจ สหรัฐฯ เป็นเจ้าภาพ 20 ส.ค. นี้
วันอังคารที่ 15 สิงหาคม 2566
15/08/2566
​ครม.เห็นชอบร่างแถลงการณ์รัฐมนตรี APEC ด้านสตรีและเศรษฐกิจ ส่งเสริมความเสมอภาคระหว่างเพศ เสริมพลังสตรีร่วมขับเคลื่อนเศรษฐกิจ สหรัฐฯ เป็นเจ้าภาพ 20 ส.ค. นี้
​ครม.เห็นชอบร่างแถลงการณ์รัฐมนตรี APEC ด้านสตรีและเศรษฐกิจ ส่งเสริมความเสมอภาคระหว่างเพศ เสริมพลังสตรีร่วมขับเคลื่อนเศรษฐกิจ สหรัฐฯ เป็นเจ้าภาพ 20 ส.ค. นี้
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) เมื่อวันที่ 15 สิงหาคม 2566 ว่า ครม.เห็นชอบร่างแถลงการณ์รัฐมนตรีเอเปคด้านสตรีและเศรษฐกิจ ประจําปี พ.ศ.2566 (APEC 2023 Women and the Economy Statement) ตามที่กระทรวงการพัฒนาสังคมและความมั่นคงของมนุษย์เสนอ ร่างแถลงการณ์ฉบับนี้ จะมีการรับรองในการประชุมระดับสูงสําหรับผู้กําหนดนโยบายด้านสตรีและเศรษฐกิจ (High Level Policy Dialogue on Women and the Economy: HLPDWE) วันที่ 20 สิงหาคม 2566 ณ เมืองซีแอตเทิล รัฐวอชิงตัน สหรัฐอเมริกา
ร่างแถลงการณ์รัฐมนตรีเอเปคด้านสตรีและเศรษฐกิจ ประจําปี พ.ศ.2566 (APEC 2023 Women and the Economy Statement) ฉบับนี้ มีสาระสําคัญเป็นการแสดงความมุ่งมั่นในการส่งเสริมสตรีในด้านต่าง ๆ ดังนี้
1.จัดทําโครงสร้างพื้นฐานด้านการบริบาล อาทิ จัดทํานโยบายการคุ้มครองทางสังคมสําหรับผู้บริบาล (Care Worker) ที่ยุติธรรม เท่าเทียม และเหมาะสม ทั่วทั้งภูมิภาค
2.ลดช่องว่างระหว่างเพศทางด้านดิจิทัล โดยเพิ่มการเข้าถึงเทคโนโลยี การพัฒนาทักษะ การเข้าถึงตลาดและแหล่งเงินทุน เพื่อช่วยให้สตรีและเด็กหญิงทุกคนสามารถใช้งานโทรศัพท์มือถือ ระบบอินเทอร์เน็ต และเทคโนโลยีอื่น ๆ ได้อย่างมั่นใจและปลอดภัย รวมทั้งเสริมสร้างความรู้และทักษะด้านดิจิทัล เพื่อให้สามารถเข้าถึงบริการด้านดิจิทัลได้อย่างเต็มที่
3.การเปลี่ยนแปลงสภาพภูมิอากาศ อาทิ 1)ผลักดันการมีส่วนร่วมของสตรีในกระบวนการตัดสินใจและการกําหนดนโยบายที่เกี่ยวข้องกับสภาพภูมิอากาศ สภาพแวดล้อม และการรับมือกับการเปลี่ยนแปลงสภาพภูมิอากาศ 2)การพัฒนานวัตกรรมในด้านพลังงานสะอาดและการเปลี่ยนผ่านด้านพลังงานที่เป็นธรรม 3)การเข้าร่วมและเป็นผู้นําในระบบเศรษฐกิจสีน้ําเงินและระบบเศรษฐกิจสีเขียว เป็นต้น ทั้งนี้ ระบบเศรษฐกิจสีน้ําเงิน (Blue Economy) คือ แนวทางการพัฒนาเศรษฐกิจบนพื้นฐานการใช้ทรัพยากรทางทะเลและชายฝั่งอย่างยั่งยืน ส่วนระบบเศรษฐกิจสีเขียว (Green Economy) คือ แนวทางการพัฒนาเศรษฐกิจและสังคมภาคพื้นดินควบคู่กับการอนุรักษ์สิ่งแวดล้อม
4.ส่งเสริมความเท่าเทียมและความเสมอภาคระหว่างเพศ โดยส่งเสริมความร่วมมือระหว่างภาครัฐและภาคเอกชนในการให้ความช่วยเหลือแก่ธุรกิจที่มีสตรีเป็นเจ้าของ เป็นผู้นํา และเป็นผู้จัดการ ให้มีความยืดหยุ่นและสามารถแข่งขันได้มากขึ้น รวมทั้งขจัดกฎหมายและนโยบายที่มีการเลือกปฏิบัติและขัดขวางโอกาสในการสมัครงานและความเป็นผู้ประกอบการของสตรี
รัฐบาลไทย-ข่าวทำเนียบรัฐบาล-บวท. ปรับปรุงฐานข้อมูลระบบบริหารจราจรทางอากาศ รองรับเปิดใช้งาน SAT-1 และทางวิ่งเส้นที่ 3 ท่าอากาศยานสุวรรณภูมิ
วันอังคารที่ 15 สิงหาคม 2566
บวท. ปรับปรุงฐานข้อมูลระบบบริหารจราจรทางอากาศ รองรับเปิดใช้งาน SAT-1 และทางวิ่งเส้นที่ 3 ท่าอากาศยานสุวรรณภูมิ
เพื่อสนับสนุนบริการจราจรทางอากาศ ให้สามารถดําเนินไปได้อย่างต่อเนื่อง เป็นไปตามมาตรฐาน และเกิดความปลอดภัยสูงสุด
ดร.ณพศิษฏ์ จักรพิทักษ์ กรรมการผู้อํานวยการใหญ่ บริษัท วิทยุการบินแห่งประเทศไทย จํากัด (บวท.) กระทรวงคมนาคม เปิดเผยว่า “จากการที่นายกรัฐมนตรี และคณะ ได้ตรวจเยี่ยมความพร้อมและติดตามความคืบหน้าการเปิดให้บริการอาคารเทียบเครื่องบินรองหลังที่ 1 (SAT-1) และทางวิ่งเส้นที่ 3 ท่าอากาศยานสุวรรณภูมิ เมื่อวันที่ 7 ส.ค. 66 ที่ผ่านมา ในส่วนของ บวท. ได้ดําเนินการปรับปรุงฐานข้อมูลระบบบริหารจราจรทางอากาศ (Data Set) ให้สามารถรองรับข้อมูลอาคาร ทางขับ และทางวิ่งเส้นที่ 3 เนื่องจากการก่อสร้างดังกล่าวได้ส่งผลกระทบกับการเปลี่ยนแปลงทางกายภาพของสนามบินในการแสดงผลของระบบบริหารจราจรทางอากาศ วิทยุการบินฯ จึงได้วางแผนปรับปรุงฐานข้อมูลเป็น 2 ระยะ คือ ระยะที่ 1 ปรับปรุง Data Set เพื่อรองรับอาคาร SAT-1 โดยมีกําหนดแล้วเสร็จในเดือนกันยายน 2566 และระยะที่ 2 ปรับปรุง Data Set เพื่อรองรับทางวิ่งเส้นที่ 3 ท่าอากาศยานสุวรรณภูมิ โดยจะดําเนินการให้ทันการเปิดใช้งานทางวิ่งเส้นที่ 3 ภายในเดือนกันยายน 2567
นอกจากนี้ อ ได้ดําเนินการติดตั้งระบบ CCTV แบบ panorama ไว้ 2 จุด ณ อาคาร SAT-1 เพื่อให้เจ้าหน้าที่ควบคุมจราจรทางอากาศสามารถมองเห็นภาพเครื่องบินที่ผ่านจาก Taxiway เพื่อความปลอดภัย สามารถอํานวยความสะดวกให้กับทุกเที่ยวบินได้อย่างมีประสิทธิภาพ โดยบวท. เป็นส่วนหนึ่งในการขับเคลื่อนและส่งเสริมการพัฒนาศักยภาพท่าอากาศยานของประเทศไทย ให้เป็นศูนย์กลางในการขนส่งทางอากาศของภูมิภาค สอดคล้องตามนโยบายของรัฐบาล และยุทธศาสตร์ด้านการคมนาคมขนส่งของกระทรวงคมนาคม
รัฐบาลไทย-ข่าวทำเนียบรัฐบาล-รองปลัดอภัยฯ หารือร่วมกับองค์การอาหารและเกษตรแห่งสหประชาชาติ (FAO) พร้อมติดตามความก้าวหน้าด้านปศุสัตว์
วันอังคารที่ 15 สิงหาคม 2566
รองปลัดอภัยฯ หารือร่วมกับองค์การอาหารและเกษตรแห่งสหประชาชาติ (FAO) พร้อมติดตามความก้าวหน้าด้านปศุสัตว์
รองปลัดอภัยฯ หารือร่วมกับองค์การอาหารและเกษตรแห่งสหประชาชาติ (FAO) พร้อมติดตามความก้าวหน้าด้านปศุสัตว์
นายอภัย สุทธิสังข์ รองปลัดกระทรวงเกษตรและสหกรณ์ อนุญาตให้นายธนวรรษ เทียนสิน ผู้อํานวยการด้านปศุสัตว์และสุขภาพสัตว์ องค์การอาหารและเกษตรแห่งสหประชาชาติ สํานักงานใหญ่ เข้าเยี่ยมคารวะพร้อมเจ้าหน้าที่ที่เกี่ยวข้องเข้าร่วม ณ ห้องประชุมกระทรวงเกษตรและสหกรณ์ (135)
สําหรับการหารือในวันนี้มีประเด็นที่สําคัญต่าง ๆ อาทิ 1) การรายงานข้อมูลความร่วมมือระหว่างไทย-FAO 2) การเชิญผู้แทนไทยเข้าร่วมการประชุมระดับโลกว่าด้วยการพลิกโฉมการปศุสัตว์อย่างยั่งยืน ระหว่างวันที่ 25-27 กันยายน 2566 ณ สํานักงานใหญ่ FAO กรุงโรม ประเทศอิตาลี 3) การรายงานการเตรียมความพร้อมการจัดประชุม Global Agenda for Sustainable Livestock (GASL) ซึ่งจะจัดขึ้น
ณ จังหวัดเชียงใหม่ ระหว่างวันที่ 30 ตุลาคม – 3 พฤศจิกายน 25664) การรายงานข้อริเริ่มการดําเนินงานด้านการพลิกโฉมการผลิตปศุสัตว์อย่างยั่งยืน 5) หารือเกี่ยวกับโครงการที่มีศักยภาพสําหรับความร่วมมือใต้-ใต้ การทําปศุสัตว์ตลอดห่วงโซ่และระบบเกษตรและอาหารในอนุภูมิภาคแม่น้ําโขง และ6) รายงานการจัดตั้งสํานักงานกองทุนระหว่างประเทศเพื่อพัฒนาเกษตรกรรม (IFAD) ประจําภูมิภาคเอเชียและแปซิฟิกในอนาคตต่อไป
รัฐบาลไทย-ข่าวทำเนียบรัฐบาล-การรถไฟแห่งประเทศไทย จับมือ กรุงเทพมหานคร เดินหน้าแก้ไขปัญหาน้ำท่วม “บ้านพักรถไฟ กม.11” เร่งขุดลอกคูคลอง กำจัดวัชพืชสิ่งปฏิกูล มีความคืบหน้าแล้ว 70%
วันอังคารที่ 15 สิงหาคม 2566
การรถไฟแห่งประเทศไทย จับมือ กรุงเทพมหานคร เดินหน้าแก้ไขปัญหาน้ําท่วม “บ้านพักรถไฟ กม.11” เร่งขุดลอกคูคลอง กําจัดวัชพืชสิ่งปฏิกูล มีความคืบหน้าแล้ว 70%
ช่วยเพิ่มประสิทธิภาพบึงรับน้ําและคลองธรรมชาติ ยกระดับคุณภาพชีวิตประชาชนในพื้นที่โดยรอบให้ดีขึ้น
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า รฟท. ร่วมกับ กรุงเทพมหานคร อยู่ระหว่างดําเนินการขุดลอกคูคลอง กําจัดวัชพืช สิ่งปฏิกูล และสิ่งปฏิกูลในคลอง ภายในบริเวณนิคมบ้านพักรถไฟ กม.11 แยกดินแดง จนถึงสนามบินดอนเมือง เพื่อแก้ปัญหาน้ําท่วมขังในพื้นที่โดยเฉพาะในช่วงฤดูฝน ช่วยเพิ่มประสิทธิภาพบึงรับน้ํา และคลองธรรมชาติ เพื่อให้การระบายน้ําเป็นไปอย่างมีประสิทธิภาพ และช่วยบรรเทาความเดือดร้อนให้แก่ประชาชนที่สัญจรไปมา ตามนโยบายของนายนิรุฒ มณีพันธ์ ผู้ว่าการการรถไฟแห่งประเทศไทย ซึ่งขณะนี้การดําเนินงานมีความคืบหน้าประมาณ 70% คาดว่าจะแล้วภายในเดือนสิงหาคม
สําหรับพื้นที่นิคมบ้านพักรถไฟ กม.11 มีระดับต่ํากว่าถนนวิภาวดีรังสิต และถนนกําแพงเพชร 2 การระบายน้ําออกจากพื้นที่จะใช้วิธีสูบน้ํา เพื่อระบายผ่านรางวีไปสู่คลองเปรมประชากร มีแนวคูคลองธรรมชาติ มีวัชพืชปกคลุมกีดขวางทางน้ําในช่วงฤดูฝน และมีถนนสายหลัก จํานวน 2 เส้นทาง (ถนนรถไฟสาย1, ซอยวิภาวดี11) เชื่อมจากถนนวิภาวดีไปสู่ถนนกําแพงเพชร 2 อีกทั้ง ระบบระบายน้ําภายใน ถนนทั้ง 2 สาย มีท่อขนาดเส้นผ่านศูนย์กลางประมาณ 0.40 เมตร และ 0.80 เมตร ซึ่งในช่วงฝนตกหนักไม่สามารถระบายน้ําได้ทัน ทําให้เกิดน้ําท่วมขัง ดังนั้น ผู้ว่าการรถไฟฯ จึงมีนโยบายเร่งด่วนให้เร่งดําเนินการสํารวจ และออกแบบระบบระบายน้ําภายในบริเวณนิคมบ้านพักรถไฟ กม.11 เพื่อแก้ปัญหาดังกล่าว
“พื้นที่นิคมบ้านพักรถไฟ กม.11 มีขนาดประมาณ 963,200 ตารางเมตร คิดเป็นเนื้อที่ 602 ไร่ มีผู้พักอาศัย 1,932 ครัวเรือน ที่ผ่านมาประสบปัญหาความเดือดร้อน มีน้ําท่วมขังในพื้นที่ ซึ่งจากการสํารวจ และออกแบบระบบระบายน้ําใหม่ ทําให้การระบายน้ํามีประสิทธิภาพมากขึ้น ช่วยเพิ่มศักยภาพในการรองรับน้ําของบึงรับน้ํา และคลองธรรมชาติ รวมทั้งเพิ่มประสิทธิภาพ ในการรองรับน้ําของบึงแก้มลิง จํานวน 2 แห่ง ขนาดพื้นที่ประมาณ 10,290 ตารางเมตร ให้มีความจุเพิ่มขึ้นสามารถรองรับปริมาณน้ําได้ประมาณ 157,001 ลูกบาศก์เมตร และสามารถช่วยรองรับน้ําจากเขตจตุจักร และถนนวิภาวดีรังสิต ตั้งแต่ช่วงดินแดงถึงสนามบินดอนเมืองได้อีกด้วย”
นอกจากนี้ รฟท. ยังดําเนินการปรับผิวจราจรของถนนภายในทั้ง 2 เส้นทาง และปรับปรุงระบบระบายน้ําภายในท่อระบายน้ําใต้ผิวจราจร ให้สามารถระบายน้ําได้อย่างมีประสิทธิภาพ เพื่อแก้ไข และป้องกันน้ําท่วม ช่วยบรรเทาปัญหาน้ําท่วมขังในพื้นที่กรุงเทพมหานคร และปริมณฑล รวมทั้งช่วยดูแลประชาชน และพนักงานรถไฟในพื้นที่โดยรอบให้มีคุณภาพชีวิตที่ดียิ่งขึ้น ตามนโยบายผู้ว่าการรถไฟฯ ที่มีเป้าหมายบริหารจัดการ และจัดระเบียบพื้นที่บริเวณบ้านพักอาศัย รวมทั้งจัดการสิ่งแวดล้อม ระบบสาธารณูปโภค เพื่อให้เกิดความเป็นระเบียบเรียบร้อย สะอาด สะดวก และปลอดภัย
นายเอกรัช กล่าวทิ้งท้ายว่า อย่างไรก็ตามเพื่อเป็นส่วนหนึ่งในการร่วมแก้ปัญหาน้ําท่วมขังได้ในระยะยาว รฟท. ได้ขอความร่วมมือประชาชนในพื้นที่โดยรอบ ช่วยกันรักษาความสะอาด ทิ้งขยะมูลฝอยในพื้นที่ที่จัดเตรียมไว้ให้ เพื่อไม่ให้ขยะมูลฝอยอุดตันท่อน้ํา และสร้างสุขลักษณะที่ดีของชุมชนต่อไป
รัฐบาลไทย-ข่าวทำเนียบรัฐบาล-มท.1 ย้ำผู้สูงอายุไม่ต้องกังวล "ได้รับเบี้ยเหมือนเดิม" เผย 3 ประเด็น คลายข้อสงสัย
วันอังคารที่ 15 สิงหาคม 2566
15/08/2566
มท.1 ย้ําผู้สูงอายุไม่ต้องกังวล "ได้รับเบี้ยเหมือนเดิม" เผย 3 ประเด็น คลายข้อสงสัย
มท.1 ย้ําผู้สูงอายุไม่ต้องกังวล "ได้รับเบี้ยเหมือนเดิม" เผย 3 ประเด็น คลายข้อสงสัย 1) ที่มาของการแก้ไขระเบียบกระทรวงมหาดไทยฯ 2) ผู้มีสิทธิรายใหม่ที่จะมีอายุครบ 60 ปีบริบูรณ์ และ 3) การกําหนดหลักเกณฑ์ผู้มีสิทธิได้รับเบี้ยยังชีพ
วันนี้ (15 ส.ค. 66) พลเอก อนุพงษ์ เผ่าจินดา รัฐมนตรีว่าการกระทรวงมหาดไทย เปิดเผยถึงระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2566 ซึ่งได้ประกาศในราชกิจจานุเบกษา เมื่อวันที่ 11 สิงหาคม 2566 ซึ่งเป็นประเด็นสงสัยของพี่น้องประชาชนอยู่ในขณะนี้นั้น มีประเด็นที่ต้องสร้างความรับรู้ความเข้าใจ ใน 3 ประเด็น ดังนี้
ประเด็นที่ 1 ที่มาของการแก้ไขระเบียบกระทรวงมหาดไทยฯ
“เกิดขึ้นจากคณะกรรมการกฤษฎีกาได้มีคําวินิจฉัย เรื่อง การจ่ายเงินเบี้ยยังชีพผู้สูงอายุที่มีความซ้ําซ้อนกับสวัสดิการอื่น โดยระบุว่า ระเบียบคณะกรรมการผู้สูงอายุแห่งชาติ และระเบียบกระทรวงมหาดไทย ว่าด้วยหลักเกณฑ์การจ่ายเงินเบี้ยยังชีพผู้สูงอายุขององค์กรปกครองส่วนท้องถิ่น พ.ศ. 2552 กล่าวคือ ในอดีตผู้ที่ได้รับสวัสดิการภาครัฐ เช่น บําเหน็จ บํานาญ จะไม่ได้รับเบี้ยผู้สูงอายุ ทั้งนี้ อาจจะเป็นผู้มีรายได้น้อย ไม่พอกับการดํารงชีวิต ซึ่งเป็นการขัดแย้งกับพระราชบัญญัติผู้สูงอายุ พ.ศ. 2546 และไม่สอดคล้องกับบทบัญญัติแห่งรัฐธรรมนูญแห่งราชอาณาจักรไทย ดังนั้น “กระทรวงมหาดไทยจึงจําเป็นต้องปรับแก้ระเบียบฯ ให้สอดคล้องกับบทบัญญัติแห่งรัฐธรรมนูญแห่งราชอาณาจักรไทย โดยเปิดกว้างให้ผู้สูงอายุที่มีรายได้น้อยไม่เพียงพอต่อการดํารงชีพ มีโอกาสได้รับการช่วยเหลือเพิ่มเติม ดังนั้น จึงไม่ใช่การลักไก่ออกระเบียบฯ ในช่วงรัฐบาลรักษาการแต่อย่างใด”"
ประเด็นที่ 2 ผู้มีสิทธิรายใหม่ที่จะมีอายุครบ 60 ปีบริบูรณ์
“ต้องมีคุณสมบัติตามระเบียบกระทรวงมหาดไทย ที่กําหนดว่า “ต้องเป็นผู้ไม่มีรายได้หรือมีรายได้ไม่เพียงพอแก่การยังชีพตามที่คณะกรรมการผู้สูงอายุแห่งชาติตามกฎหมายว่าด้วยผู้สูงอายุกําหนด” โดยในขณะนี้ คณะกรรมการผู้สูงอายุแห่งชาติ ซึ่งมีกระทรวงการพัฒนาสังคมและความมั่นคงของมนุษย์เป็นฝ่ายเลขานุการ ยังไม่ได้มีการกําหนดคุณสมบัติของผู้มีสิทธิ “ดังนั้น ในระหว่างที่คณะกรรมการผู้สูงอายุแห่งชาติ ยังไม่ได้มีการกําหนดคุณสมบัติของผู้มีสิทธิ ผู้สูงอายุที่ได้รับเบี้ยยังชีพก็ยังได้รับเหมือนเดิมทุกประการ ไม่ต้องกังวล””
ประเด็นที่ 3 การกําหนดหลักเกณฑ์ผู้มีสิทธิได้รับเบี้ยยังชีพ
“ในส่วนนี้ คณะกรรมการผู้สูงอายุแห่งชาติ และคณะรัฐมนตรีชุดใหม่จะพิจารณา โดยอยู่บนหลักของความทั่วถึงและเป็นธรรม”
รัฐบาลไทย-ข่าวทำเนียบรัฐบาล-“ชัยวุฒิ” ขอบคุณวุฒิสภาอนุมัติ พ.ร.ก.ป้องกันและปราบปรามทางเทคโนโลยี 2566
วันอังคารที่ 15 สิงหาคม 2566
“ชัยวุฒิ” ขอบคุณวุฒิสภาอนุมัติ พ.ร.ก.ป้องกันและปราบปรามทางเทคโนโลยี 2566
“ชัยวุฒิ” ขอบคุณวุฒิสภาอนุมัติ พ.ร.ก.ป้องกันและปราบปรามทางเทคโนโลยี 2566
วันนี้ (15 ส.ค.66) นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) พร้อมด้วย ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม และนายเวทางค์พ่วงทรัพย์ รองปลัดกระทรวงดิจิทัลเพื่อเศรษฐกิจและสังคม พร้อมด้วยผู้แทนจากสํานักงานตํารวจแห่งชาติ สํานักงานกฤษฎีกา สํานักงาน กสทช. สํานักงาน ปปง. กรมสอบสวนคดีพิเศษ สํานักงานคณะกรรมการป้องกันและปราบปรามการฟอกเงิน ธนาคารแห่งประเทศไทย สมาคมธนาคารไทยเข้าร่วมชี้แจงต่อที่ประชุมวุฒิสภา โดยมีวาระการพิจารณาพระราชกําหนดมาตรการป้องกันและปราบปรามทางเทคโนโลยี พ.ศ. 2566
โดยนายชัยวุฒิ กล่าวว่า ปัจจุบันประชาชนผู้สุจริตถูกคนร้ายใช้วิธีการทางเทคโนโลยีหลอกลวงหลอกลวง ทําให้เสียหายทรัพย์สินเป็นจํานวนมาก เป็นอันตรายร้ายแรงต่อระบบเศรษฐกิจของประเทศ จึงมีความจําเป็นต้อง มีตราพระราชกําหนดมาตรการป้องกันและปราบปรามอาชญากรรมทางเทคโนโลยีดังกล่าว เพื่อคุ้มครองประชาชนจากการหลอกลวงผ่านโทรศัพท์ หรือวิธีการทางอิเล็กทรอนิกส์ การแก้ไขปัญหาบัญชีม้า ชิมม้า ในการระงับยับยั้งการโอนเงินของคนร้ายต่อเป็นทอดๆ ให้สามารถติดตามทรัพย์สินคืนให้กับผู้เสียหายได้ทัน รวดเร็ว และยังถือเป็นการอํานวยความสะดวกในการร้องทุกข์ให้แก่ประชาชน ด้วยการนําเทคโนโลยีมาใช้ในการปฏิบัติงานได้อย่างมีประสิทธิภาพปลอดภัย เพื่อเสริมสร้างความมั่นคงทางเศรษฐกิจของประเทศ
ทั้งนี้ ตามพ.ร.ก. ป้องกันและปราบปรามทางเทคโนโลยี 2566 สรุปได้ดังนี้ 1.ประชาชนที่โดนหลอกลวงก็สามารถแจ้งให้ธนาคารระงับบัญชีได้เลย ไม่ต้องรอเเจ้งความ 2. ธนาคารสามารถอายัดบัญชีหรือระงับบัญชีม้า ทางธนาคารสามารถระงับบัญชีได้เลย เมื่อมีเหตุอันสงสัยว่าเป็นบัญชีม้า 3. สําหรับผู้เปิดบัญชีม้า ซิมม้า มีโทษจําคุก 3 ปี หรือปรับไม่เกิน 300,000 บาท หรือผู้เป็นธุระจัดหา โฆษณาบัญชีม้า ซิมม้ามีโทษจําคุก 2-5 ปี หรือปรับ 200,000 – 500,000 บาท 4. กําหนดให้มีแพลตฟอร์ม ในการแลกเปลี่ยนข้อมูล เพื่อเป็นการป้องกันปัญหา
สําหรับ สถิติคดีออนไลน์ ก่อน พ.ร.ก.ปราบอาชญากรรมไซเบอร์ ( 1 ม.ค.- 16 มี.ค. 66) เฉลี่ย 790 เรื่องต่อวัน ส่วนหลังมี พ.ร.ก. (17 มี.ค.-31 ก.ค.66) เฉลี่ย 591 เรื่องต่อวัน ขณะที่สถิติการอายัดบัญชี ก่อนมี พ.ร.ก. ( 1 ม.ค.- 16 มี.ค. 66) มีการขออายัด 1,346 ล้านบาท อายัดทัน 87 ล้านบาท คิดเป็น 6.5 % ส่วนหลังมี พ.ร.ก. (17 มี.ค.-31 ก.ค.66) มีการขออายัด 2,792 ล้านบาท อายัดทัน 297 ล้านบาท คิดเป็นอายัดได้ทัน 10.6 %
นอกจากนี้ ยังมีการประชาสัมพันธ์ให้ประชาชนทราบ และตระหนักรู้เกี่ยวกับการป้องกันภัยทางอาชญากรรมทางเทคโนโลยี โดยหน่วยงานที่เกี่ยวข้อง อาทิ กระทรวงดิจิทัลเพื่อเศรษฐกิจและสังคม สํานักงานตํารวจแห่งชาติ กรมสอบสวนคดีพิเศษ สํานักงาน ปปง. สํานักงาน กสทช. ธนาคารแห่งประเทศไทย และสมาคมธนาคารไทย ร่วมกันประชาสัมพันธ์ แจ้งเตือน รูปแบบภัยทางออนไลน์ต่างๆ ไม่ให้ประชาชนหลงเชื่อหรือตกเป็นเหยื่อของมิจฉาชีพ และ ช่องทางการติดต่อในการแก้ปัญหาหากเกิดเหตุแล้ว ปรากฏบนสื่อต่างๆ ในทุกรูปแบบ
_____________________
รัฐบาลไทย-ข่าวทำเนียบรัฐบาล-วันผ้าไทยแห่งชาติ
วันอังคารที่ 15 สิงหาคม 2566
วันผ้าไทยแห่งชาติ
​“วันผ้าไทยแห่งชาติ”
“วันผ้าไทยแห่งชาติ”
สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงตั้งพระราชหฤทัยมุ่งมั่นในการอนุรักษ์และฟื้นฟูศิลปวัฒนธรรมของชาติมายาวนานกว่า ๗ ทศวรรษ โดยเฉพาะการฟื้นฟูและต่อยอด “ผ้าไทย” ทรงส่งเสริมการทอผ้าในท้องถิ่น ซึ่งเป็นหัตถกรรมสิ่งทอที่เป็นเอกลักษณ์ของชาติที่ทรงคุณค่า อันเกิดจากภูมิปัญญาของชาวบ้านนับแต่โบราณ นําไปสู่การพัฒนาสร้างสรรค์ต่อยอด สร้างอาชีพ สร้างรายได้แก่ราษฎร ให้สามารถเลี้ยงชีพได้อย่างพอเพียง อีกทั้งยังเป็นการฟื้นฟูศิลปหัตถกรรมของไทยไม่ให้เสื่อมสูญไปตามกาลเวลา และยังทรงเป็นแบบอย่างในการใช้ผ้าไทย จนเกิดความนิยมแพร่หลายทั้งในประชาชนชาวไทยและชาวต่างประเทศ กล่าวได้ว่า ทรงเป็นผู้เผยแพร่เอกลักษณ์ไทยให้เป็นที่ประจักษ์แก่สายตาของชาวโลก
เนื่องในโอกาสมหามงคลเฉลิมพระชนมพรรษา ๙๐ พรรษา ๑๒ สิงหาคม ๒๕๖๕ รัฐบาลได้ประกาศให้วันที่ ๑๒ สิงหาคมของทุกปี เป็น “วันผ้าไทยแห่งชาติ” เพื่อน้อมสํานึกในพระมหากรุณาธิคุณของสมเด็จ พระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงพระวิริยอุตสาหะปฏิบัติพระราชกรณียกิจในการส่งเสริมเรื่อง “ผ้าไทย” เป็นที่ประจักษ์มายาวนานจากสิ่งทอท้องถิ่นที่สูญหายไปให้กลับมาได้รับความนิยมอีกครั้ง สามารถสร้างอาชีพ สร้างรายได้นําไปสู่การพัฒนาคุณภาพชีวิตความเป็นอยู่ของประชาชน ตลอดจนเป็นการอนุรักษ์ศิลปวัฒนธรรมของชาติ สืบสานและต่อยอดมรดกภูมิปัญญาผ้าไทยโดยภาครัฐ เอกชนและประชาชนบูรณาการร่วมกันเป็นพลังขับเคลื่อนมรดกภูมิปัญญาผ้าไทยให้คงอยู่คู่ชาติไทย อีกทั้งทําให้ประชาชนเกิดความตระหนักถึงความสําคัญในการอนุรักษ์ สืบสานมรดกภูมิปัญญาผ้าไทยจากรุ่นสู่รุ่นนําไปสู่การพัฒนาต่อยอดและยกระดับผ้าไทยไปสู่เวทีโลก ขณะเดียวกันชุมชน ผู้ประกอบการด้านอุตสาหกรรมผ้าไทยได้รับการสนับสนุนให้เพิ่มขีดความสามารถด้านการแข่งขัน สามารถสร้างรายได้เพิ่มขึ้นทั้งระดับฐานรากและระดับชาติอย่างยั่งยืน และประเทศไทยมีภาพลักษณ์ที่ดีในการนําทุนทางวัฒนธรรมด้านผ้าไทยมาเพิ่มคุณค่าและมูลค่าในเชิงเศรษฐกิจสร้างสรรค์
ล่าสุดกระทรวงวัฒนธรรมร่วมกับหน่วยงานรัฐ เอกชนและภาคีเครือข่ายทางวัฒนธรรม จัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสวันเฉลิมพระชนมพรรษา ๑๒ สิงหาคม ๒๕๖๖ในชื่องาน “บุปผาราชินีพระพันปีหลวง” ระหว่างวันที่ ๑๑-๑๔ สิงหาคม ๒๕๖๖ เวลา ๑๑.๐๐-๒๐.๓๐ น. ณ พาร์ค พารากอน ชั้น M ศูนย์การค้าสยามพารากอน กรุงเทพฯ ภายในงานจัดแสดงนิทรรศการเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง นิทรรศการ “วันผ้าไทยแห่งชาติ” นิทรรศการพรรณไม้ในพระนามและพรรณไม้ที่ได้รับพระราชทานนาม สวนพฤกษานานาพรรณ การเดินแบบผ้าไทยร่วมสมัย ชุด “อัตลักษณ์พื้นถิ่น สู่ภูษาศิลป์ร่วมสมัย” การแสดงทางศิลปวัฒนธรรมและการแสดงดนตรีร่วมสมัย การออกร้านจําหน่ายผลิตภัณฑ์ชุมชนจากทั่วประเทศ อาทิ ผ้า ผ้าไทย ผ้าพื้นถิ่น เสื้อผ้า เครื่องประดับ ของใช้ ของตกแต่งบ้าน ฯลฯ การสาธิตงานศิลปะประดิษฐ์ ศิลปะตกแต่ง สอบถามรายละเอียดเพิ่มติมได้ที่สายด่วนวัฒนธรรม ๑๗๖๕
การจัดงานครั้งนี้นับเป็นการสืบสานพระราชปณิธานสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ตลอดจนเผยแพร่องค์ความรู้มรดกภูมิปัญญาของบรรพบุรุษ สร้างความภาคภูมิใจในผ้าไทย และผ้าพื้นถิ่นให้ดํารงอยู่เป็นเอกลักษณ์ของชาติให้สืบทอดสู่อนุชนรุ่นหลังสืบไป
ที่มาข้อมูล : หนังสือ “ภูษาศิลป์ จากท้องถิ่น...สู่สากล” จัดพิมพ์โดยกระทรวงวัฒนธรรม
รัฐบาลไทย-ข่าวทำเนียบรัฐบาล-การรถไฟแห่งประเทศไทย ปรับปรุงระบบไฟส่องสว่างถนนกำแพงเพชร 6 สามารถใช้งานได้เป็นปกติแล้ว
วันอังคารที่ 15 สิงหาคม 2566
การรถไฟแห่งประเทศไทย ปรับปรุงระบบไฟส่องสว่างถนนกําแพงเพชร 6 สามารถใช้งานได้เป็นปกติแล้ว
พร้อมแจ้งความเอาผิด หลังพบสาเหตุเกิดจากการขโมยตัดสายไฟมากกว่า 20 ครั้ง
นายเอกรัช ศรีอาระยันพงษ์ หัวหน้าสํานักงานผู้ว่าการ การรถไฟแห่งประเทศไทย (รฟท.) เปิดเผยว่า ตามที่ รฟท. ได้รับร้องเรียนจากประชาชนถึงปัญหาไฟฟ้าส่องสว่างของถนนกําแพงเพชร 6 ไม่ทํางานในบางช่วง จนกระทบต่อความสะดวก และความปลอดภัยของประชาชนผู้สัญจรไปมานั้น ซึ่งหลังรับเรื่องร้องเรียนดังกล่าว นายนิรุฒ มณีพันธ์ ผู้ว่าการรถไฟฯ ได้สั่งการให้เจ้าหน้าที่ลงพื้นที่ตรวจสอบและดําเนินการแก้ไขโดยทันที ซึ่งจากการตรวจสอบพบปัญหาเกิดจากการลักลอบตัดสายไฟหลายจุดบริเวณถนนกําแพงเพชร 6 จนทําให้ระบบไฟไม่ทํางาน และมีแสงสว่างไม่เพียงพอ ดังนั้น รฟท. จึงได้เร่งแก้ไขด้วยการเดินสายเมนไฟฟ้าใหม่ ตั้งแต่สี่แยกเทอดดําริ จนถึงแยกวัดเสมียนนารีจนสามารถกลับมาใช้งานได้ตามปกติแล้ว
นอกจากนี้ รฟท. ได้เข้าแจ้งความร้องทุกข์กับเจ้าหน้าที่ตํารวจ สน.ทุ่งสองห้อง สน.ประชาชื่น และ สน.ดอนเมือง ให้ดําเนินการจับกุมผู้กระทําผิดมาดําเนินคดีโดยเร็ว เพราะตั้งแต่ปี 2564 จนถึงปัจจุบัน มีการลักลอบตัดสายไฟบนถนนกําแพงเพชรมากกว่า 20 ครั้ง และจากที่ รฟท. ได้จัดชุดเจ้าหน้าที่ ลาดตระเวนตรวจดูแลตามจุดพื้นที่เสี่ยงต่อการลักขโมยอย่างต่อเนื่อง ทําให้สามารถควบคุมตัวผู้กระทําผิด ส่งมอบให้เจ้าหน้าที่ตํารวจ สน.ดอนเมือง ดําเนินคดีไปได้แล้วถึง 5 ครั้งด้วย
นายเอกรัชกล่าวต่อว่า เพื่อเป็นการดูแลป้องกันปัญหาระยะยาว รฟท. ได้ขอความร่วมมือเจ้าหน้าที่ตํารวจในการช่วยสอดส่องดูแลพื้นที่เสี่ยง และขอให้ดําเนินการคดีกับผู้กระทําความผิดโดยเด็ดขาด เพราะนอกจากเป็นการทําให้ทรัพย์สินราชการได้รับความเสียหายแล้ว ยังก่อให้เกิดอันตรายต่อประชาชนผู้ใช้ทางสัญจรไปมาด้วย นอกจากนี้ รฟท. ยังได้หารือร่วมกับกรุงเทพมหานคร เพื่อเตรียมส่งมอบถนนกําแพงเพชร 6 พร้อมระบบสาธารณูปโภคให้กับกรุงเทพมหานคร ที่มีความเชี่ยวชาญเป็นผู้ดูแลบํารุงรักษาต่อไปด้วย
รฟท. ขอความร่วมมือจากพี่น้องประชาชน ช่วยกันสอดส่องดูแลทรัพย์สินของทางราชการ หากพบเห็นเหตุผิดปกติ โปรดแจ้งที่ Call Center การรถไฟแห่งประเทศไทย โทร 1690 หรือโทรแจ้งเจ้าหน้าที่ 191 ได้ตลอด 24 ชั่วโมง พร้อมกันนี้ขอเตือนว่า พฤติกรรมลักขโมยสายไฟ รวมถึง ครอบครอง ซื้อขายอุปกรณ์ส่วนควบ เครื่องยึดเหนี่ยวทางรถไฟ อุปกรณ์ต่างๆ ของ รฟท. ถือเป็นความผิดตามประมวลกฎหมาย ฐานลักทรัพย์ที่ใช้หรือมีไว้เพื่อสาธารณประโยชน์ ซึ่งมีโทษจําคุกตั้งแต่ 1 ปี ถึง 5 ปี และปรับตั้งแต่ 20,000 ถึง 100,000 บาท หรือทั้งจําทั้งปรับ รวมถึงผู้รับซื้อทรัพย์สินของทางราชการต่างๆ ก็มีความผิด ฐานรับของโจร ต้องระวางโทษจําคุกตั้งแต่ 6 เดือน ถึง 10 ปี หรือปรับตั้งแต่ 10,000 ถึง 200,000 บาท หรือทั้งจําทั้งปรับด้วย
ท้ายนี้ รฟท. ขอขอบคุณทุกความคิดเห็นของประชาชน โดยพร้อมน้อมรับทุกคําติชม เพื่อนํามาใช้ปรับปรุงแก้ไขและพัฒนาการบริการให้ดียิ่งขึ้น เพื่อให้เกิดประโยชน์ สร้างความพึงพอใจต่อประชาชนผู้ใช้บริการสูงสุดต่อไป
รัฐบาลไทย-ข่าวทำเนียบรัฐบาล-“5 เดือน ทะลุ 3 หมื่นล้านเหรียญสหรัฐ” หนุนผู้ประกอบการไทยใช้สิทธิ FTA
วันอังคารที่ 15 สิงหาคม 2566
“5 เดือน ทะลุ 3 หมื่นล้านเหรียญสหรัฐ” หนุนผู้ประกอบการไทยใช้สิทธิ FTA
.....
กรมการค้าต่างประเทศ รายงานภาวะการส่งออกภายใต้สิทธิประโยชน์ทางภาษีจากความตกลงการค้าเสรี (FTA) ช่วง ม.ค. – พ.ค.66 จํานวน 12 จากทั้งหมด 14 ฉบับ มีมูลค่ารวม 33,455.12 ล้านเหรียญสหรัฐ โดยเฉพาะสินค้าผลไม้ไทย ในไตรมาสที่ 2 ของปี 2566 สินค้ามะพร้าวทั้งกะลา ส่งออกไปจีนสูงถึง 187.91 ล้านเหรียญสหรัฐ ขยายตัว 26.96% จากช่วงเดียวกันของปีก่อน โดยใช้สิทธิภายใต้กรอบความตกลงการค้าเสรีอาเซียน-จีน (ACFTA) ทําให้ไทยได้รับการยกเว้นภาษีนําเข้าจีนเหลือ 0% จากเดิม 60%
.
รวมทั้ง วางแนวทางส่งเสริมการค้าที่เป็นธรรม หรือ แฟร์เทรด (Fair Trade) เป็นขบวนการส่งเสริมการพัฒนาระบบการค้าที่เป็นธรรมอย่างยั่งยืน ซึ่งกําลังได้รับความนิยมและมีแนวโน้มเติบโตต่อเนื่องในสวิตเซอร์แลนด์ จึงเดินหน้าผลักดันสินค้าไทยที่มีศักยภาพเพื่อเจาะตลาดสินค้าแฟร์เทรด โดยเฉพาะสินค้าข้าว เนื่องจากมีคุณภาพและรสชาติเป็นที่ยอมรับของผู้บริโภคในสวิตเซอร์แลนด์เป็นอย่างดี นับเป็นโอกาสทางการตลาดสําหรับผู้ประกอบการไทย
.
อ่านเพิ่มเติม คลิก >>https://www.thaigov.go.th/news/contents/details/71201
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-เร่งป้อนแรงงาน “1 แสนตำแหน่ง” สู่อุตสาหกรรมอีอีซี
วันอังคารที่ 15 สิงหาคม 2566
เร่งป้อนแรงงาน “1 แสนตําแหน่ง” สู่อุตสาหกรรมอีอีซี
.....
การพัฒนาเขตพัฒนาพิเศษภาคตะวันออก (EEC) นั้น ถือว่าประสบความเสร็จด้วยดี ทั้งด้านโครงสร้างความเชื่อมโยง และการลงทุนจํานวนมาก ซึ่งมากกว่าที่ตั้งเป้าหมายไว้
.
นอกจากนี้ ยังมีอีกหนึ่งส่วนสําคัญที่รัฐบาลกําลังเร่งดําเนินการคือ “แรงงาน” โดย ก.แรงงาน เผยว่าการผลิตกําลังคนเพื่อป้อนเข้าสู่อุตสาหกรรมใหม่ในพื้นที่อีอีซีนั้น ได้ดําเนินจ้างงานกว่า 1 แสนตําแหน่ง
.
ส่วนด้านการพัฒนาฝีมือแรงงานนั้น กรมพัฒนาฝีมือแรงงาน มีศูนย์ฝึกอบรมเฉพาะทาง MARA เพื่อฝึกกําลังคนในสาขาเทคโนโลยีการผลิต อัจฉริยะและหุ่นยนต์ ในพื้นที่ จ.ชลบุรี
.
รวมทั้งมีหลักสูตรฝึกอบรมรองรับอุตสาหกรรมเป้าหมาย (S- curves) จํานวน 3,247 หลักสูตร เพื่อผลิตกําลังคนให้สอดคล้องกับการพัฒนาโครงสร้างพื้นฐานที่สําคัญของประเทศ
.
สําหรับสถานการณ์ด้านแรงงานปัจจุบันในพื้นที่อีอีซี:
• จ.ระยอง มีผู้ประกันตน 656,813 คน สถานประกอบการ 9,248 แห่ง
• จ.ชลบุรี มีผู้ประกันตน 1,205,778 คน สถานประกอบการ 21,778 แห่ง
• จ.ฉะเชิงเทรา มีผู้ประกันตน 417,040 คน สถานประกอบการ 5,050 แห่ง
#ไทยคู่ฟ้า#สื่อสารรัฐบาลไทย
-------------------